钦定古今图书集成/明伦汇编/交谊典/第074卷 > 《临川送张𬤇入蜀》前人
## 钦定古今图书集成/明伦汇编/交谊典/第074卷 > 《临川送张𬤇入蜀》前人

出门便为客，惘然悲徒御。四海维一身，茫茫欲何去。
经山复历水，百恨将千虑。剑阁望梁州，是君断肠处孤云伤客心，落日感君深。梦里蒹葭渚，天边橘柚林。
蜀江流不测，蜀路险难寻。木有相思号，猿多愁苦音。
莫向愚山隐，愚山地非近。故乡可归来，眼见芳菲尽。